Τηγανιά σελινόριζας με μήλο
Μια διαφορετική τηγανιά φτιάχνουμε εδώ, που παντρεύει δύο αγαπημένα υλικά του χειμώνα, σελινόριζα και μήλο, και συνοδεύει τέλεια το κρέας. Είναι ωραίο και ως κύριο φαγητό με λίγο ψωμοτύρι.
3-4 κουτ. σούπας ελαιόλαδο , 1 ξερό κρεμμύδι, ψιλοκομμένο , 1 σκελίδα σκόρδο, ψιλοκομμένη , 1 σελινόριζα, σε κύβους 2-3 εκ. , 1 μήλο, καθαρισμένο, σε μικρά κομμάτια , τα φύλλα από 2 κλωνάρια θυμάρι , 1 φλιτζ. τσαγιού λευκό, ξηρό κρασί , χυμός από 1 λεμόνι , αλάτι, φρεσκοτριμμένο πιπέρι
Για να φτιάξουμε τηγανιά σελινόριζας με μήλο, ξεκινάμε ζεσταίνοντας σε φαρδιά και ρηχή κατσαρόλα το ελαιόλαδο σε δυνατή φωτιά και σοτάρουμε το κρεμμύδι για 3-4 λεπτά. Προσθέτουμε το σκόρδο, σοτάρουμε για 1 λεπτό και ρίχνουμε τη σελινόριζα. Τη σοτάρουμε για 5 λεπτά, ρίχνουμε το μήλο και το θυμάρι, ανακατεύουμε και σβήνουμε με το κρασί.Μαγειρεύουμε για 1-2 λεπτά, να εξατμιστεί το αλκοόλ, χαμηλώνουμε τη φωτιά και ρίχνουμε τον χυμό λεμονιού και 1 φλιτζ. τσαγιού νερό.Μαγειρεύουμε για περίπου 10 λεπτά, μέχρι να μαλακώσει η σελινόριζα και το φαγητό να μείνει με τη σάλτσα του.
Λαχανικά,Μήλο,Σελινόριζα